**OCENJEVANJE PRI NARAVOSLOVJU**

**NAČINI OCENJEVANJA: pisne ocene in ocene, pridobljene na drugačen način.**

Pisno ocenjevanje je ocenjevanje pisne šolske naloge. Učenci bodo trikrat pisno ocenjeni.

Ocene, pridobljene na drugi način so: ustni oceni, ocena projektne naloge in ocena praktičnega dela s teoretičnim delom.

Učenci bodo dvakrat ustno ocenjeni.

Ocena projektne naloge Moja žival obsega dva dela. Praktični del je izdelava plakata, teoretični del je znanje o živali.

Ocena praktičnega dela obsega dva dela. En del je praktično delo v skupini, drugi del pa je znanje iz snovi povezane s praktično vajo.

**Z natančnimi kriteriji ocenjevanja bodo učenci seznanjeni na začetku šolskega leta in pred vsakim ocenjevanjem.**

**KRITERIJ ZA PISNO OCENJEVANJE ZNANJA**

Pisno ocenjevanje je napovedano vsaj 5 delovnih dni pred ocenjevanjem.

Vsi pisni izdelki so sestavljeni in ocenjeni po spodjem kriteriju, ki je učencem vpogled v učilnici.

Kriterij lahko glede na težavnost učne snovi tudi prilagodim za posamezno pisno ocenjevanje (lahko se zgodi, da ga zvišam ali znižam).

Kriterij:

0 – 49 % - nezadostno ( 1 )

50 - 64 % - zadostno ( 2 )

65 - 79 % - dobro ( 3 )

80 - 89 % - prav dobro ( 4 )

90 - 100 % - odlično ( 5 )

**KRITERIJ IN TOČKOVNIK ZA USTNO OCENJEVANJE ZNANJA**

**Vsak učenec dobi 5 vprašanj.**

**Pri vsakem vprašanju lahko doseže 5 točk.**

|  |  |
| --- | --- |
| **kriterij za ocenjevanje** | **št. doseženih točk** |
| * obnavljanje znanja zajema točno dojemanje bistva pojmov * mogoče ga je prekiniti z dodatnimi vprašanji, vendar učenca to ne zmede * snov predstavlja na svoj način, glasno razmišlja in navaja izvirne primere * snov samostojno povezuje in zaključuje * napake, ki se pojavljajo, so značilne za drug način razmišljanja. * ima izvirne zamisli, ki jih zna zagovarjati in analizirati | **5** |
| * obnavljanje znanja zajema dojemanje bistva pojmov * navaja primere iz lastnih izkušenj, zna jih pojasniti * znanje je utrjeno * napake so, sicer redke * sposoben je analize in sinteze ob manjši pomoči * pri izražanju je opaziti dokajšnjo samostojnost | **4** |
| * obnavljanje znanja je solidno * vključuje razumevanje snovi, vendar brez globine in podrobnosti * primeri so navedeni po učbeniku ali razlagi * zna opazovati, vendar potrebuje pomoč pri analizi in sintezi * v odgovoru je veliko napak in pomanjkljivosti * ne zna samostojno oblikovati odgovora in pri odgovorih potrebuje učiteljevo pomoč | **3** |
| * obnavljanje znanja je skopo in revno * vendar vsebuje bistvene elemente, na katerih je možno graditi temeljno znanje * snovi v celoti ne razume * izražanje je skromno | **2** |
| * učenec pozna drobce učne snovi * vendar zamenjuje pojme, snov obnavlja nerazumsko * ne pozna bistva * slabo se izraža. | **1** |

**Točkovnik:**

|  |  |
| --- | --- |
| število zbranih točk | ocena |
| 10, 11, 12, 13 | **2** |
| 14, 15, 16, 17 | **3** |
| 18, 19, 20, 21 | **4** |
| 22, 23, 24, 25 | **5** |

**KRITERIJ IN TOČKOVNIK ZA PROJEKTNO NALOGO – MOJA ŽIVAL**

**Teoretični del:**

sestavljen iz nalog o živalih, različni vprašalniki, vredni od 44 do 57 točk

**Praktični del:**

sestavljen iz plakata, ki je vreden 35 točk

**OCENJEVALNI LIST ZA PRAKTIČNO/LABORATORIJSKO DELO**

|  |  |  |
| --- | --- | --- |
| **Priprava na delo**  **ZAČETEK VAJE** | dobro prebere navodila in si pripravi vse pripomočke | 5 |
| površen pri branju navodil in pri pripravi pripomočkov | 3 |
| ne prebere navodil in si ne pripravi pripomočkov | 0 |
| **POTEK DelA**  **SAMOSTOJNOST**  **NATANČNOST** | pri delu je natančen, pazljiv, upošteva pravila varnega eksperimentiranja, pravilno uporablja pripomočke in material pri delu je samostojen in iznajdljiv | 5 |
| pri delu ni zelo natančen in pazljiv, ima težave z uporabo materiala in pripomočkov , ni iznajdljiv, delno samostojen | 3 |
| pri delu ni natančen, ne upošteva pravil varnega eksperimentiranja, ne zna uporabljati materiala in pripomočkov, ni iznajdljiv in ni samostojen | 0 |
| **ORGANIZIRANOST SKUPINE IN ZAINTERESIRANOST ZA DELO** | delo v skupini poteka organizirano, vsi učenci so zainteresirani za delo in imajo do dela pozitiven odnos | 5 |
| delo v skupini poteka delno organizirano, le nekaj učencev je zainteresiranih za delo in imajo do delno pozitiven odnos | 3 |
| delo v skupini ne poteka organizirano, učenci niso zainteresirani za delo in imajo do dela negativen odnos | 0 |
| **Izdelek** | opravil je vse vaje v predvidenem času, delovni list je izpolnjen, rezultati so natančno zapisani, delovni prostor je pospravljen | 5 |
| opravil je vse vaje v predvidenem času, delovni list ni popolnoma izpolnjen, rezultati niso natančno zapisani, delovni prostor je pomanjkljivo pospravljen | 3 |
| ni opravil vseh vaj, delovni list ni popolnoma izpolnjen, rezultati niso natančno zapisani, delovni prostor ni pospravljen | 0 |
| **ZAGOVOR VAJE** | zna v celoti razložiti rezultate in pozna namen vaje | 5 |
| delno zna razložiti rezultate in delno pozna namen vaje | 3 |
| ne zna razložiti rezultatov in ne pozna namena vaje | 0 |
| **ODGOVORI NA VPRAŠANJA** | odgovarjanje na vprašanja:  posamezni odgovori: pravilno 2 t  pomanjkljivo 1 t  napačno 0 t | 10 |

**Točkovnik:**

|  |  |
| --- | --- |
| **število zbranih točk** | **ocena** |
| **20, 21, 22, 23** | **2** |
| **24, 25, 26, 27** | **3** |
| **28, 29, 30, 31** | **4** |
| **32, 33, 34, 35** | **5** |